ช่วยสรุปเรื่อง "ออริจิ้น จับมือ Bitkub เพิ่มช่องทางซื้อขายบ้านคริปโทฯ"
นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ผู้พัฒนาธุรกิจอสังหาริมทรัพย์ครบวงจร เปิดเผยว่า บริษัทได้ร่วมมือกับบริษัท บิทคับ แคปปิตอล กรุ๊ป โฮลดิ้งส์ จำกัด หรือ บิทคับ (Bitkub) ผู้นำด้านตลาดซื้อขายคริปโทเคอร์เรนซีและเทคโนโลยีบล็อกเชน ยกระดับการซื้อขายอสังหาริมทรัพย์สู่ NEXT LEVEL ด้วยการเพิ่มทางเลือกให้ผู้บริโภคสามารถซื้อขายบ้านและคอนโดมิเนียมในเครือออริจิ้นทุกโครงการครอบคลุมทั้งกรุงเทพฯและเขตพัฒนาพิเศษภาคตะวันออก (EEC) ผ่านสกุลเงินดิจิทัล หรือ คริปโทเคอร์เรนซี (Cryptocurrency)  “วันนี้ คริปโทเคอร์เรนซี กำลังกลายเป็นสื่อกลางการทำธุรกรรมทางการเงินแห่งอนาคต เราเห็นนักลงทุนรุ่นใหม่เข้ามาซื้อขายแลกเปลี่ยนคริปโทเคอร์เรนซี ทั้งในลักษณะสายเทรดและสาย Yield Farming เพิ่มขึ้นอย่างมากในช่วง 1 ปีที่ผ่านมา เราเห็นวิสัยทัศน์ของทั้งสตาร์ทอัพชั้นนำอย่าง Bitkub และสถาบันทางการเงินหลายๆ แห่งในการมุ่งหน้าพัฒนาเทคโนโลยีธุรกรรมการเงินแบบกระจายศูนย์กลาง หรือ Decentralized Finance หรือ DeFi ซึ่งจะยิ่งทำให้คริปโทเคอร์เรนซี มีบทบาทมากยิ่งขึ้น การเปิดให้ซื้อขายบ้านและคอนโดของเราด้วยคริปโทเคอร์เรนซี จะเป็นทั้งการรองรับโอกาสจากนักลงทุนสายเทรด สายฟาร์ม และการพลิกโฉมของนวัตกรรมในโลกแห่งอนาคต” นายพีระพงศ์ กล่าว นอกจากนี้ การเปิดช่องทางให้ซื้อขายอสังหาริมทรัพย์ด้วยคริปโทเคอร์เรนซีผ่าน Bitkub จะเพิ่มโอกาสให้ชาวต่างชาติสามารถซื้อขายคอนโดมิเนียมในเครือออริจิ้นได้ง่ายขึ้น เนื่องจากการโอนเงินด้วยคริปโทเคอร์เรนซี มีขั้นตอนที่สะดวกกว่าและใช้เวลารวดเร็วกว่าการโอนเงินในสกุลปกติ ช่วยส่งเสริมให้เกิดการทำธุรกรรมแบบไร้พรมแดน (Borderless) เบื้องต้น บริษัทจะรองรับการซื้อขายบ้านและคอนโดมิเนียม ผ่านเหรียญ 3 สกุลที่ได้รับความนิยมจากทั้งสายเทรดและสายฟาร์มและมีโอกาสเติบโตในอนาคต ได้แก่ อีเธอเรียม (Ethereum – ETH) เทเทอร์ (Tether USD – USDT) และบิทคอยน์ (Bitcoin – BTC) โดยผู้ซื้อสามารถชำระผ่าน Wallet จากบัญชี Bitkub ในการซื้อบ้านจัดสรร ทาวน์โฮม บ้านแฝด บ้านเดี่ยวแบรนด์ ไบรตัน (Brighton) บริทาเนีย (Britania) แกรนด์ บริทาเนีย (Grand Britania) และบ้านเดี่ยวระดับลักชัวรี่เบลกราเวีย (Belgravia) รวมถึงโครงการคอนโดมิเนียมครอบคลุมทุกเซ็กเมนท์ อาทิ สมาร์ทคอนโดมิเนียมสำหรับคน Gen Z แบรนด์ดิ ออริจิ้น (The Origin), ออริจิ้น ปลั๊ก แอนด์ เพลย์ (Origin Plug & Play) และบริกซ์ตัน (Brixton) คอนโดมิเนียมระดับไฮเอนด์แบรนด์ไนท์บริดจ์ (KnightsBridge) และ โซโห แบงค็อก (SOHO Bangkok) ไปจนถึงแบรนด์คอนโดมิเนียมระดับลักชัวรี่อย่างพาร์ค ออริจิ้น (PARK ORIGIN) และอสังหาริมทรัพย์เพื่อการลงทุนอย่างแบรนด์แฮมป์ตัน (Hampton) โดยจะเริ่มให้บริการซื้อขายผ่านคริปโทเคอร์เรนซีได้ตั้งแต่วันนี้ (4 มิ.ย.64)
ออริจิ้น พร็อพเพอร์ตี้ ผู้พัฒนาธุรกิจอสังหาริมทรัพย์ ร่วมมือกับบริษัท บิทคับ แคปปิตอล กรุ๊ป โฮลดิ้งส์ จำกัด ผู้นำด้านตลาดซื้อขายคริปโทเคอร์เรนซีและเทคโนโลยีบล็อกเชน ยกระดับการซื้อขายอสังหาริมทรัพย์ด้วยการเพิ่มทางเลือกให้ผู้บริโภคสามารถซื้อขายบ้านและคอนโดมิเนียมในเครือออริจิ้นทุกโครงการ ผ่านสกุลเงินดิจิทัลหรือ คริปโทเคอร์เรนซี
คริปโทเคอร์เรนซี กลายเป็นสื่อกลางการทำธุรกรรมการเงินแห่งอนาคต การซื้อขายบ้านและคอนโดด้วยคริปโทเคอร์เรนซี จะเป็นทั้งการรองรับโอกาสจากนักลงทุนสายเทรด สายฟาร์ม และพลิกโฉมนวัตกรรมโลกแห่งอนาคต นอกจากนี้ จะเพิ่มโอกาสให้ชาวต่างชาติสามารถซื้อขายคอนโดมิเนียมได้ง่ายขึ้น เนื่องจากการโอนเงินด้วยคริปโทเคอร์เรนซีสะดวกและใช้เวลารวดเร็วกว่าการโอนเงินในสกุลปกติ ช่วยส่งเสริมการทำธุรกรรมแบบไร้พรมแดน
บริษัทจะรองรับการซื้อขายบ้านและคอนโดมิเนียม ผ่านเหรียญ 3 สกุลที่ได้รับความนิยม ได้แก่ อีเธอเรียม, เทเทอร์ และบิทคอยน์ โดยสามารถชำระผ่าน Wallet จากบัญชี Bitkub โดยจะเริ่มให้บริการตั้งแต่วันที่ 4 มิ.ย. 2564
3.ตลาดการเงิน,2.ผลิตภัณฑ์และบริการทางการเงิน,11.เทคโนโลยีทางการเงิน,12.การเงินดิจิทัล